De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Quibus addere poſſumus, glorioſiſſimos † Hiſpaniæ Reges, quo…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Quibus addere poſſumus, glorioſiſſimos Hiſpaniæ Reges, quodammodo ab Eccleſia deputatos videri, ad Fidei defenſionem, & convertendas, & protegendas novas inſulas, & infidelium nationes, ac Sanctum Christi Evangelium per diverſa mundi climata, & extremas, atque ignotas provinciarum plagas diſſeminandum, ut tradit Borrell. ubi ſup. cap. 41. num. 56. in fine, & cap. 44. per totum, Genebrard. lib. 4. Chron. ann. 1492. ibi: Quo anno bellum Hiſpanum perfectum eſt, contra Mauros, eorumdem expeditio adverſus Indos Occidentales cœpit, quaſi Hiſpanorum opus ſit expugnare Infideles & Paganos. Et Stanislaus Oſsius Cardinal. Varmienſis lib. 3. adverſus prolegom. Brentij, ibi: Nullum Regnum eſt hoc noſtro inſœlici ſæculo magis ab hæreſibus intactum, quàm ſit, vel hoc ſolo nomine fœliciſsimum, Hiſpaniarum Regnum, cui propter hanc in Fide Catholica conſtantiam, & eius tuendæ diligentiam, alias prætereà multas fœlicitates Deus largitur. Quod ipſe etiam Alexander VI. in Bulla conceſsionis ſæpè teſtatur.